OŠ Lipovac

Cvjetno naselje 8

32 246 Lipovac

**Predmet: Kriteriji elemenata vrjednovanja u nastavi likovne kulture**

Vrjednovanje likovnog rada učenika odnosi se na evaluaciju povezivanja likovnih i kompozicijskih elemenata, vještinu stvaranja i razumijevanja procesa u likovnu cjelinu. Vrjednovanje se obavlja svaki blok sat zajedno s učenicima. Uz vrjednovanje tuđih radova izuzetno je i samovrjednovanje, tj. vrjednovanje vlastitog likovnog rada pri čemu se potiče učenikova samokritičnost.

Vrjednuje se stupanj uspješnosti rješavanja likovnog problema vezanog uz likovni jezik koji se usvaja u određenoj nastavnoj temi.

Ovo su elementi vrjednovanja u nastavi likovne kulture:

**1. Zadovoljava li rad s obzirom na zadatak** (likovni problem)

**2. Originalnost** (kreativnost, ideja)

**3. Tehnička izvedba** (preciznost, urednost)

**4. Estetska kvaliteta** (osjećaj za sklad, harmoniju i ravnotežu)

**5. Odnos prema radu** ( inicijativnost, samostalnost, pozitivan stav prema radu, redovito donošenje pribora, tolerantnost, poštivane školskih pravila, izvršavanje postavljenog zadatka)

Ocjene trebaju biti povratna informacija i poticaj učeniku o uspješnosti rješavanja likovnog problema pri čemu treba voditi računa o likovnim razvojnim fazama učenika od 5. do 8. razreda, kao i o psihofizičkim mogućnostima djeteta.

**ODLIČNA OCJENA (5)-** učenikov rad u potpunosti zadovoljava sve kriterije, ima pribor, aktivno sudjeluje u nastavnom procesu, usvojio je ključne pojmove

**VRLO DOBRA OCJENA (4)**- učenički rad ne zadovoljava u potpunosti sve kriterije, slabija estetska i tehnička kvaliteta, slabija originalnost rješenja. Učenik je ipak savjestan, donosi pribor, skoncentriran na rad, usvojio je ključne pojmove.

**DOBRA OCJENA (3)**- iz rada je vidljivo da učenik nije u potpunosti razumio zadatak, nije usvojio ključne pojmove u cijelosti, rad nije tehnički dobro izveden i ne zadovoljava estetske kriterije, ima loš odnos prema radu, ne nosi redovito pribor, ne sudjeluje aktivno u nastavnom procesu.

**DOVOLJNA OCJENA (2)** – učenik ne nosi redovito pribor, slabo surađuje u nastavnom procesu, sklon ometanju nastave, radovi mu ne izvršavaju zadani zadatak, neuredan, ne trudi se dovršiti radove

**NEDOVOLJNA OCJENA (1)**- učenik odbija svaku suradnju, ne nosi pribor, ne sudjeluje niti u uvodno ni završnom dijelu sata, ometa nastavni proces i druge učenike, ne dovršava uopće radove, neuredan, ne usvaja ključne pojmove.

Ukoliko učenik ne donese pribor, rad je automatski po preporuci savjetnice ocijenjen nižom ocjenom. Učenici su uvijek unaprijed upoznati sa priborom koji je postavljen na vrata kabineta učiteljice likovne kulture.

Učiteljica likovne kulture: Marija Mendeš, mag.educ.art